
มาตรการการใช้ดุลยพินิจและใช้อำนาจหน้าที่
--------------------

 

ด้วย องค์การบริหารส่วนตำบลช้างกลาง มีเจตนารมณ์ให้การดำเนินงานขององค์การบริหารส่วนตำบลช้างกลาง มีความโปร่งใส เป็นธรรม ปราศจากการแทรกแซงใดๆ ที่ทำให้ขาดความเป็นกลาง สงวนรักษาไว้ซึ่งประโยชน์ของส่วนรวม และมีเหตุผลในการใช้ดุลพินิจที่เหมาะสมตรวจสอบได้ จึงเห็นควรกำหนดมาตรการการใช้ดุลยพินิจขึ้น เพื่อเป็นแนวทางในการตรวจสอบการปฏิบัติงานของบุคลากรขององค์การบริหารส่วนตำบลช้างกลาง ให้เป็นไปตามกฎหมาย กฎระเบียบ ข้อบังคับ มาตรฐาน คู่มือการปฏิบัติงาน และขั้นตอนที่เกี่ยวข้อง โดยให้มีนโยบาย และกรอบแนวทางปฏิบัติ ดังนี้


นโยบาย


1. องค์การบริหารส่วนตำบลช้างกลาง ยึดมั่นและสนับสนุนให้มีระบบและกลไกในการลดการใช้ดุลพินิจของบุคลากรผู้ปฏิบัติงาน เพื่อให้การปฏิบัติงานมีความถูกต้อง โปร่งใส เป็นธรรมและมีประสิทธิภาพ


2. องค์การบริหารส่วนตำบลช้างกลาง ให้ความสำคัญกับการปฏิบัติงานของบุคลากรตามกฎหมาย กฎระเบียบ ข้อบังคับ มาตรฐานคู่มือการปฏิบัติงาน และขั้นตอนที่เกี่ยวข้องอย่างเคร่งครัด


3. องค์การบริหารส่วนตำบลช้างกลาง เห็นควรให้มีระบบการตรวจสอบการปฏิบัติงานของบุคลากร เพื่อกำกับการปฏิบัติงาน และตรวจสอบการใช้ดุลพินิจของบุคลากรตามมาตรฐานที่เกี่ยวข้องอย่างเคร่งครัด


กรอบแนวทางปฏิบัติ


กรอบแนวทางการใช้ดุลยพินิจของบุคลากรในองค์การบริหารส่วนตำบลช้างกลาง ให้ครอบคลุมใน  3  ประเด็นหลัก ดังนี้


1. การลดการใช้ดุลยพินิจของบุคลากรในการดำเนินงานตามภารกิจหลัก


1.1 ให้ผู้บังคับบัญชาทุกระดับ กำกับดูแล และติดตามตรวจสอบการปฏิบัติงาน ตลอดจนการใช้ดุลพินิจของผู้ใต้บังคับบัญชาให้เป็นไปตามกฎหมาย ระเบียบ ข้อบังคับ มาตรฐานคู่มือการปฏิบัติงาน และขั้นตอนที่เกี่ยวข้องอย่างเคร่งครัด


1.2 หากพบว่าภารกิจใดยังไม่มีมาตรฐาน/คู่มือการปฏิบัติงาน หรือมีแต่ไม่เหมาะสมกับสถานการณ์ปัจจุบัน ไม่เหมาะสมในแนวทางปฏิบัติ อาจก่อให้เกิดการใช้ดุลพินิจที่อาจนำมาซึ่งความไม่โปร่งใส ให้ผู้บังคับบัญชาของหน่วยงานที่รับผิดชอบหลัก หรือผู้ปฏิบัติตามมาตรฐาน/คู่มือการปฏิบัติงานเสนอเพื่อทบทวนในมาตรฐานหรือคู่มือการปฏิบัติงานดังกล่าว


1.3 มอบหมายงานนิติการ ให้มีหน้าที่ตรวจสอบการใช้ดุลพินิจในการปฏิบัติงานจากผู้บังคับบัญชาทุกกอง/สำนัก เพื่อประมวลให้เห็นถึงปัญหา อุปสรรค และแนวทางการปรับปรุงอย่างน้อย                        ปีละ  1  ครั้ง

2. การลดการใช้ดุลยพินิจในการใช้จ่ายงบประมาณและบริหารจัดการทรัพยากรภาครัฐ


2.1 ให้ผู้บังคับบัญชาทุกระดับ กำกับดูแล และติดตามตรวจสอบการปฏิบัติงาน ตลอดจนการใช้ดุลพินิจของผู้ใต้บังคับบัญชาให้เป็นไปตามกฎหมาย ระเบียบ ข้อบังคับ มาตรฐานคู่มือการปฏิบัติงาน และขั้นตอนที่เกี่ยวข้องกับการจัดซื้อจัดจ้าง การใช้จ่ายงบประมาณ อย่างเคร่งครัด
2.2 กรณีการจัดซื้อจัดจ้างโดยวงเงินเล็กน้อยที่ดำเนินการได้โดยไม่ต้องแต่งตั้งคณะกรรมการให้เจ้าหน้าที่พัสดุพิจารณาโดยสืบราคาจากท้องตลาด และเลือกรายที่เสนอราคาต่ำสุด
2.3 กรณีการจัดซื้อจัดจ้างโดยคณะกรรมการ หากทราบว่าผู้ยื่นข้อเสนอหรือคู่สัญญาเป็นผู้มี ส่วนได้เสียกับประธานกรรมการ หรืกรรมการคนหนึ่งคนใด ให้รายงานหัวหน้าส่วนราชการ หรือประธานกรรมการทราบเพื่อพิจารณาความเหมาะสม/จำเป็นในการทบทวนองค์ประกอบของคณะกรรมการ ตลอดทั้งห้ามมิให้เข้าร่วมประชุมหรือมีมติในเรื่องที่เกี่ยวข้องกับผู้ยื่นข้อเสนอ หรือคู่สัญญานั้น หรือกรณีจำเป็นต้องมีการชี้แจงในบางเรื่อง เมื่อได้ชี้แจงและตอบข้อซักถามและจะต้องออกจากที่ประชุม
2.4 กรณีการตรวจรับงาน ให้ตรวจรับภายในกรอบระยะเวลาของกฎระเบียบ ข้อบังคับตลอดจนแนวทางที่องค์การบริหารส่วนตำบลช้างกลางกำหนด หากไม่สามารถดำเนินการได้ให้แจ้งเหตุผลให้ผู้มีอำนาจหน้าที่ทราบเพื่อดำเนินการต่อไป
2.5 กรณีการยืมใช้ทรัพย์สินของราชการ ให้หน่วยงานที่กำกับทรัพย์สินนั้น ทำทะเบียนการยืม – การคืน และมีการตรวจสอบรายงานผลต่อผู้บังคับบัญชาเป็นประจำอย่างเคร่งครัด
2.6 มอบหมายให้คณะกรรมการตรวจสอบครุภัณฑ์คงเหลือประจำปี ทำหน้าที่ตรวจสอบควบคุมพัสดุ/ครุภัณฑ์ ขององค์การบริหารส่วนตำบลช้างกลางให้เกิดความถูกต้อง และโปร่ง 
2.7 มอบหมายผู้รับผิดชอบงานตรวจสอบภายใน เป็นผู้มีหน้าที่ทวนสอบการใช้จ่ายและบริหารจัดการทรัพยากรภาครัฐขององค์การบริหารส่วนตำบลช้างกลาง เพื่อประมวลให้เห็นถึงปัญหา อุปสรรค และแนวทางการปรับปรุงอย่างน้อยปีละ  1  ครั้ง
3. การลดการใช้ดุลยพินิจในการบริหารงานบุคคล
3.1 ให้ผู้บังคับบัญชาทุกระดับ กำกับดูแลและติดตามตรวจสอบการปฏิบัติงาน ตลอดจนการใช้ดุลพินิจของผู้ใต้บังคับบัญชาในการบริหารงานบุคคล ให้เป็นไปตามกฎหมาย กฎระเบียบ ข้อบังคับ มาตรฐาน เสมอภาค เป็นธรรม และประโยชน์ของทางราชการ
3.2 กำหนดให้นักทรัพยากรบุคคล องค์การบริหารส่วนตำบลช้างกลาง จัดทำระบบและเอกสารต่างๆ ที่เกี่ยวข้องในการบริหารงานบุคคลให้เกิดความโปร่งใส เป็นธรรม ทั้งเรื่องการสรรหาและคัดเลือกบุคลากร การบรรจุและแต่งตั้งบุคลากร และการพัฒนาบุคลากร อาทิ การกำหนดหลักเกณฑ์ในการพิจารณาแต่งตั้งให้ดำรงตำแหน่ง การพิจารณาความดีความชอบของบุคลากร รายชื่อผู้สมัครเพื่อเลื่อนตำแหน่ง ระบบฐานข้อมูลบุคลากรที่มีคุณภาพที่สามารถใช้เป็นหลักฐานประกอบในการพิจารณาความดีความชอบ หรือเลื่อนตำแหน่งบุคลากร มีการประกาศเผยแพร่หลักเกณฑ์ แนวทางการสรรหาและคัดเลือกบุคลากร ตลอดจนผลการพิจารณาที่เกี่ยวข้อง แผนความก้าวหน้าในอาชีพและแผนพัฒนาบุคลากร
ช่องทางการแจ้งเบาะแสหรือข้อร้องเรียน
กรณีพบว่ามีบุคลากรใดในองค์การบริหารส่วนตำบลช้างกลาง มีการใช้ดุลยพินิจอันก่อให้เกิดความไม่เป็นธรรมและขัดต่อประมวลจริยธรรมข้าราชการพลเรือน ปี พ.ศ.2552 โดยเฉพาะในข้อ 4(3) ที่ระบุให้ข้าราชการต้อง “ตัดสินใจในการปฏิบัติหน้าที่ด้วยความรู้ ความสามารถ เยี่ยงที่ปฏิบัติในวิชาชีพ ตรงไปตรงมา ปราศจากอคติส่วนตน ตามข้อมูลพยานหลักฐานและความเหมาะสมของแต่ละกรณี” สามารถแจ้งเบาะแสหรือข้อร้องเรียนได้ตามช่องทางดังต่อไปนี้
-3-

1. รายงานต่อผู้บังคับบัญชาตามลำดับ
2. แจ้งทางไปรษณีย์หรือร้องเรียนด้วยตนเองได้ที่ องค์การบริหารส่วนตำบลช้างกลาง 358 หมู่ที่ 17 ตำบลช้างกลาง  อำเภอช้างกลาง  จังหวัดนครศรีธรรมราช 80250
3. แจ้งผ่านทางเว็บไซต์ขององค์การบริหารส่วนตำบลช้างกลาง “รับเรื่องร้องเรียน” ได้ที่http://www.changklang.go.th
(สำเนาคู่ฉบับ)








